Държавен вестник, бр. 61, 2015 г., стр. 38

СТР.  38	
Д Ъ Р Ж А В Е Н  В Е С Т Н И К 	
БРОЙ  61
определените цели, степента на изпълнение 
на задълженията и професионалните компе­
тентности на офицера или сержанта.
(3) Оценката на изпълнението на длъжност­
та от офицера или сержанта трябва да бъде 
мотивирана, като се основава на обективно 
установени факти и обстоятелства.
(4) Офицерът или сержантът задължител­
но се запознава с направената му оценка, по 
която може да изрази писмено становище. 
(5) Системата от критерии, условията и 
редът за атестиране се определят с правилника 
за прилагане на закона.
Чл. 112. Офицер или сержант може да 
заеме по-висока длъжност, ако отговаря на 
изискванията за назначаване на тази длъжност.
Раздел ІІІ
Командироване на офицерите и сержантите
Чл. 113. (1) При служебна необходимост 
началникът на Националната служба за ох­
рана или оправомощени от него служители 
могат да командироват офицер или сержант 
временно да изпълнява службата си в друго 
населено място.
(2) За времето на командироване в страната 
началникът на Националната служба за охрана 
освен брутното си възнаграждение получава и 
пътни, дневни и квартирни пари – в размер на 
действително изразходваните средства, които 
се отчитат с разходооправдателни документи. 
Чл. 114. (1) За времето на командироване 
служителите на Националната служба за ох­
рана имат право да получат освен брутното 
си възнаграждение още и пътни, дневни и 
квартирни пари в размери, определени с акт 
на Министерския съвет.
(2) Началникът на Националната служба 
за охрана определя категориите служители, 
които при командироване имат право на 
пътни, дневни и квартирни пари в размер на 
действително изразходваните средства, удос­
товерени с разходооправдателни документи. 
(3) При осъществяване на охраната на лица 
по чл. 24, ал. 1 или на обектите по чл. 25, 
ал. 4 служителите на Националната служба 
за охрана се командироват дългосрочно по 
реда на Закона за дипломатическата служба 
от министъра на външните работи по предло­
жение на началника на Националната служба 
за охрана при условия и по ред, определени 
със съвместна инструкция на ръководителите 
на двете ведомства.
(4) За времето на командироване правилата 
на чл. 60 не се прилагат освен за работещите 
на 24-часови смени.
Раздел ІV
Временно отстраняване от служба
Чл. 115. (1) Служител от Националната 
служба за охрана може да бъде временно от­
странен от работа от нейния началник, когато:
1. е в процедура по установяване на дис­
циплинарно нарушение;
2. се явява в състояние, което не му позво­
лява да изпълнява служебните си задължения; 
в този случай отстраняването може да се 
извърши от непосредствения ръководител и 
продължава, докато служителят възстанови 
годността си за изпълнение на служебните 
си задължения.
(2) Служител от Националната служба за 
охрана може да бъде временно отстранен от 
длъжност и по реда на Наказателно-проце­
суалния кодекс.
(3) Във всички случаи, когато служител е 
привлечен като обвиняем за престъпление, 
извършено от него в качеството му на длъж­
ностно лице по смисъла на Наказателния 
кодекс, началникът на Националната служба 
за охрана го отстранява временно от работа.
(4) Служителят не получава възнагражде­
ние за времето, през което е бил отстранен.
(5) Когато дисциплинарното производство 
по ал. 1, т. 1 бъде прекратено или когато не 
бъде наложено дисциплинарно наказание 
„уволнение“, на служителя се заплаща възна­
граждението за периода на отстраняването.
(6) При прекратяване на наказателното 
производство или при постановяване на 
оправдателна присъда служителят, който е 
временно отстранен от длъжност, се възста­
новява и му се заплаща възнаграждението за 
периода на отстраняването.
Г л а в а  е д и н а д е с е т а
ПРЕКРАТЯВАНЕ НА ПРАВООТНОШЕНИ­
ЕТО НА ОФИЦЕРИТЕ И СЕРЖАНТИТЕ. 
ОБЕЗЩЕТЕНИЯ
Чл. 116. (1) Служебното правоотношение 
на офицерите и сержантите от Националната 
служба за охрана се прекратява:
1. по взаимно съгласие, като страната, към 
която е отправено предложението в писме­
на форма, е длъжна да вземе отношение по 
него и да уведоми другата страна в 30-дневен 
срок, а ако тя не направи това, се смята, че 
предложението не е прието;
2. по желание на служителя;
3. при навършване на пределна възраст 
за служба за: 
а) офицер с висше офицерско звание – 59 
години;
б) офицер със звание „полковник“ и по-
ниско – 55 години;
в) сержанти – 53 години;
4. при придобиване право на пенсия за 
осигурителен стаж и възраст или при 27 
години стаж, от които две трети да са дейст­
вително изслужени като офицер или сержант 
от Националната служба за охрана или на 
длъжности по чл. 69, ал. 1 – 3 от Кодекса за 
социалното осигуряване;